ھنچو ارزانی ءَ بھیال انت شمارا یات انت؟
من نہ زاناں آکجام سال انت شُمارا یات انت؟
باریں چُنت رند ءَ گوں داباں منی دیما گوستگ
منی مھرنگ انت منی لال انت شمارا یات انت ؟
دل کدیں داں پہ ھمے ھوست ءُ امیت ءَ نشتگ
دست کدیں داں پہ ھدا ٹال انت شمارا یات انت؟
اے شُمئِے چنُتمی سنگ انت کہ جتگ گوں دستاں
اے منی چنتمی چیھال انت شمارا یات انت؟
– مردمے ءَ پہ من اے ھالاں منی گپ ءَ بل
مردمے پمن پرے ھال انت شمارا یات انت؟
ھاگھی سرجمیں استالاں شپ ءَ تاچینیت
آزمان کئ گماں جنجال انت شمارا یات انت؟
گلزمین ھر کسی چُنڈ چنڈ ءَ کباٹاں ایرانت
او کپن مردم ءِ چُنت وال انت شمارا یات انت؟
بر سلاماں منی ڈولی پہ گنوکیں رنداں
فاضلے گوادر ءَ ھمال انت شمارا یات انت؟
ڈولی بیگ